Raadslid hoor sy lot ná geweld by vergadering | Maroela Media
Gamalihleli Maqula is Maandag vrygesrpeek van die aanklagte teen hom. Argieffoto: ANA
Gamalihleli Maqula (28), die ANC-raadslid van die Nelson Mandelabaai-metro wat teregstaan op aanklagte van aanranding met die doel om ernstig te beseer, is Maandag in die Port Elizabeth-landdroshof vrygespreek van die aanklagte teen hom.
Maqula is daarvan verdink dat hy Werner Senekal, die DA se hoofsweep van die raad, op 27 Oktober 2016 tydens 'n skermutseling by 'n raadsvergadering met 'n skerp voorwerp in die rug gesteek het.
Maqula is vrygespreek nadat die staat sy saak afgesluit het en sy regsverteenwoorder, Luthando Ngqakayi, 'n aansoek om ontslag ingevolge artikel 174 van die Strafproseswet ingedien het.
Ingevolge dié artikel kan die hof die ontslag van 'n beskuldigde gelas indien die hof van mening is dat daar geen getuienis is waarop 'n skuldigbevinding rederlikerwys kan plaasvind nie.
Landdros Morne Cannon het in sy uitspraak gesê daar is geen bewyse voor die hof om Maqula skuldig te bevind nie. Hy het gesê 'n video wat deur 'n omstander gemaak is, dra nie veel gewig nie.
"In my siening is die video nie veel van 'n bewys of hy [Maqula] vir Senekal gesteek of beseer het nie. In die video is dit duidelik dat hy [Maqula] ongewapen is," het Cannon gesê.
Cannon het gesê selfs met Senekal se getuienis het Senekal gesukkel om homself in die video te identifiseer. Senekal het ook toegegee dat hy nie weet wanneer, waar of wie hom gesteek het nie.
Cannon het gesê 'n dokter se getuie het slegs bevestig dat Senekal 'n besering opgedoen het, maar volgens mediese bewyse was dit waarskynlik nie deur 'n mes veroorsaak nie.
Andile Lungisa (39), wat na bewering tydens die chaotiese vergadering 'n glaskruik oor Rano Kayser, burgemeesterskomiteelid vir vervoer gebreek het, moet nog geroep word om te getuig.
Watter opgevoede volwassene doen so iets ,dan is hy nog n raadslid kan net dink hoe sy kinders is met so n rolmodel.
As dit nou wit was wat swart gesteek het , het die vido getel en n hof stuk geword
JANEE weer geweet hy gaan niks oorkom as hy van die regte party is nie. Neewat hierdie stories van die ou word vervolg en daai ou is VAS het ek nou al gesien is alles tjol. Hulle loop vry anderkant uit en lag vir die slagoffer, by die volgende sitting doen hy weer dieselfde. Daar is nooit genoegsame 'getuienis' teen hierdie mense nie .. almal raak skielik blind en doof en die video word of nie gebruik nie of is nie 'duidelik' genoeg nie .. en hy lag lekker. Dis JUSTICE in Suid Afrika as jy vir die 'verkeerde' party… Lees meer »